贈張文潛
作者：陳師道
朝代：宋

paragraphs: 張侯便然腹如鼓，饑雷收聲酒如雨。
讀書不計有餘處，尚著我輩千百許。
翻湖倒海不作難，將軍百戰富善賈。
弟子不必不如師，欲知其人視其主。
秋來待試丞相府，穀馬礪兵吾甚武。
商周不敵聞其語，一戰而霸在此舉。
百年富貴要自取，人將公卿還爾汝，德如墨君誰敢侮。